
AZ Online játékok és a ñgyelmi teljesítmény Viselkedéses és kérdöívvel mért adatainak összevetése

A XXI. században tapasztalható drasztikus technológiai fejlődés és az Internet rohamos terjedése döntő módon kihat a mindennapjainkra. Az egyik ilyen új és nagy horderejű jelenség az online számítógépes játékok világa, melyet új viselkedéses függőségek és neuro-kognitív zavarok kialakulásával s összefüggésbe hoznak, ám hatásait napjainkban is aktívan zajló tudományos viták övezik.
A játékok tényleges téri-vizuális figyelmi teljesítményre irányuló kutatásai szisztematikusan pozitív kauzális összefüggést, tréning- és transzferhatást mutattak ki már csupán kéthétnyi, napi 1-2 óra játék után is (összefoglalásért ld. Dye, Bavelier, 2010), a javulás a figyelem megosztásában és kontrolljában azonban már nem volt tetten érhető (Donohue és mtsai, 2012; Bailey és mtsai, 2010). Ezen eredmények azonban kizárólag egyfajta játékokra vonatkoznak, míg a piacon számos eltérő típus örvend igen nagy népszerűségnek. A játékok hatásainak indirekt, kérdőíves vizsgálati eredményei szerint a játékkal töltött idő kauzális, kétirányú kapcsolatban áll az ADHD, az impulzivitás és a játékfüggőség mértékével (Gentile és mtsai, 2012). A problémás játék-használat a pedig a jelek szerint egyenesen az ADHD egyik komorbid zavara (ld. Weinstein, Weizman, 2012). A kutatások tehát gyakran ellentétes irányokból közelítik meg a kérdést, így számos esetben vezetnek eltérő, inkonzisztens konklúziókhoz.
Pionír kutatásunk célja a számítógépes játékok hatásainak a korábbi vizsgálatokra építő, ám azokon túlmutató, komplex vizsgálata volt, melyben a tényleges kognitív/figyelmi kontroll teljesítmény mérésével párhuzamosan van jelen a problémás játék-használat, az ADHD és az impulzivitás, az online játékokkal való játszási szokások (a két igen népszerű típus preferenciája, a más játékosokkal való közös játék és a játékkal eltöltött idő), valamint a játék közben átélt flow élmény hatásának értékelése. Eredményeink lehetővé tették, hogy hazai mintán vázoljuk fel a tényezők közti kauzális kapcsolatokat (1. ábra), és a területen először állapítsuk meg a játék közben átélt flow élmény problémás játék-használatot mediáló hatását. Úgy tűnik továbbá, hogy a szakirodalmi ambivalencia feloldásának kulcsa a digitális játékok típusában, használatának társas jellegében és mértékében rejlik: a játékok kis dózisban, heti néhány órás játék esetén a (flow)élménydús társas kikapcsolódás remek eszközei, míg túlzásokba esve a szenvedélybetegség és a figyelmi problémák súlyos következményei helyeződnek kilátásba.



